बहुमत साबित करने से पहले कर्नाटक के CM बीएस येदियुरप्पा का बड़ा बयान, कही यह बात  
कर्नाटक के सीएम बीएस येदियुरप्पा का बड़ा बयान
कहा- 100 फीसदी साबित करूंगा बहुमत
सोमवार को येदियुरप्पा को साबित करना है बहुमत
उन्होंने कहा, 'इसलिए बहुमत साबित करने के बाद हम सबसे पहले इस वित्त विधेयक को हाथ में लेंगे.' मुख्यमंत्री ने कहा, 'मैंने उसमें कॉमा या फुल स्टॉप तक नहीं बदला है. मैं पिछली कांग्रेस जदएस सरकार द्वारा तैयार इस विधेयक को पेश करूंगा.' शुक्रवार को मुख्यमंत्री का पदभार संभालने वाले येदियुरप्पा ने कहा था कि वह सोमवार को विश्वास मत हासिल करेंगे.
कर्नाटक विधानसभा के अध्यक्ष केआर रमेश कुमार ने रविवार को दल-बदल कानून के तहत कांग्रेस-जेडीएस के 14 और विधायकों को सदन की सदस्यता के लिए अयोग्य ठहराया था. इसके साथ ही अयोग्य ठहराए गए विधायकों की संख्या अब 17 हो गई है. इसका सोमवार को येदियुरप्पा सरकार के विश्वास मत पर कोई सीधा असर नहीं पड़ेगा. अध्यक्ष को छोड़कर 224 सदस्यीय विधानसभा में अब संख्या बल 207 रह गया है. मत-विभाजन की स्थिति में सत्ता पक्ष और विपक्ष को बराबर वोट मिलने पर अध्यक्ष वोट करते हैं. बहुमत के लिए जादुई आंकड़ा 104 है. भाजपा के पास एक निर्दलीय के समर्थन के साथ ही 106 सदस्य हैं. कांग्रेस के 66 (नामित समेत) जेडीएस के पास 34, बसपा के एक विधायक हैं.
बसपा ने कुमारस्वामी सरकार के पक्ष में वोट नहीं करने पर अपने विधायक को निष्कासित कर दिया था. 14 माह पुरानी कांग्रेस-जेडीएस गठबंधन सरकार विश्वास मत खोने के बाद मंगलवार को गिर गई थी.